Reglamente numatytos griežtos savanoriškos informacijos patvirtinimo ir naudojimo taisyklės pateisinamos tuo, kad labai sumažėjo vartotojų pasitikėjimas ir dėl to kilo didelių rinkos sutrikimų.

·visos valstybės narės patvirtintos specifikacijos turėjo būti perduotos kitoms valstybėms narėms per Bendro žemės ūkio rinkų organizavimo komitetą;

·Iš dalies pakeistame 22 straipsnyje, be kita ko, nustatyta, kad jei veiklos vykdytojas ar organizacija ženklina jautieną nesilaikydami savo privalomojo ir savanoriško ženklinimo pareigų, valstybės narės atitinkamai ir laikydamosi proporcingumo principo reikalauja pašalinti tokią jautieną iš rinkos. Valstybės narės gali leisti tokią jautieną pateikti rinkai po to, kai ji tinkamai paženklinama pagal Sąjungos reikalavimus, su sąlyga, kad mėsa atitinka atitinkamas veterinarijos ir higienos taisykles.

·be to, 15a straipsniu Komisijai suteikiami įgaliojimai priimti deleguotuosius aktus dėl apibrėžčių ir reikalavimų, taikomų terminams ir terminų kategorijoms, kuriuos galima nurodyti fasuotos šviežios ar užšaldytos jautienos ir veršienos etiketėse.

Ypač svarbi nuoroda į Reglamento (ES) Nr. 1169/2011 7 straipsnį. Kadangi jame nurodyta, kad pateikta informacija neturi klaidinti, be kita ko, dėl maisto produkto ypatybių, kilmės vietos bei gamybos ir ruošimo būdo, jis de facto apima visą savanoriško ženklinimo informaciją, teiktiną pagal Reglamentą (EB) Nr. 1760/2000. Šiuo požiūriu sąžininga informavimo praktika užtikrinama darant nuorodą į 7 straipsnį.

c) prireikus ji grindžiama atitinkamais moksliniais duomenimis.

3.1Ankstesnės ataskaitos ir vertinimai

Savanoriško jautienos ženklinimo sistemos įgyvendinimui įvertinti buvo naudojami šių tyrimų ir ataskaitų rezultatai:

a)Komisijos ataskaitos Tarybai ir Europos Parlamentui dėl Reglamento (EB) Nr. 1760/2000 II antraštinės dalies įgyvendinimo,

b)Aukšto lygio nepriklausomų suinteresuotųjų šalių grupės administracinei naštai mažinti nuomonės dėl žemės ūkio,

c)Komisijos vertinimo tyrimo „ES jautienos ženklinimo taisyklių vertinimas“ .

3.2Konsultacijos su valstybėmis narėmis

Siekiant integruoti, atnaujinti ir papildyti analizės, atliktos pagal ankstesnius vertinimus, duomenis, naudojant specialius klausimynus iš visų 28 valstybių narių kompetentingų institucijų buvo surinkta informacija.

Klausimynas buvo pristatytas 2018 m. liepos 19 d. Bendro žemės ūkio rinkų organizavimo komiteto posėdyje ir išplatintas valstybėms narėms.

Klausimyno tikslas buvo surinkti informaciją, nuomones ir vertinimus iš kompetentingų institucijų, atsakingų už sistemos įgyvendinimą.

Konkrečiai valstybių narių buvo prašoma:

-atsakyti, ar įsigaliojus Reglamentui (ES) Nr. 653/2014 jose veikė nacionalinė savanoriško jautienos ženklinimo pranešimų ir kontrolės sistema;

-pateikti jautienos, savanoriškai paženklintos prieš įsigaliojant ir įsigaliojus Reglamentui (ES) Nr. 653/2014, rinkos dalies įvertį;

-nurodyti pagrindinius informacijos elementus, nustatytus pagal savanoriško ženklinimo sistemą;

-pateikti naudojamų kontrolės priemonių skaičių ir neatitikties lygį prieš įsigaliojant (2013–2014 m.) ir įsigaliojus Reglamentui (ES) Nr. 653/2014 (nuo 2015 m.);

-nurodyti nustatytos neatitikties tipus, susijusius su savanorišku jautienos ženklinimu;

-nurodyti sunkumus, su kuriais susidurta įgyvendinant savanorišką jautienos ženklinimą įsigaliojus Reglamentui (ES) Nr. 653/2014;

-įvertinti Reglamentu (ES) Nr. 653/2014 įvesto supaprastinimo pagrindinį (teigiamą ar neigiamą) poveikį;

-įvertinti (balais nuo 1 iki 5) savanoriško jautienos ženklinimo sistemą prieš įsigaliojant ir įsigaliojus Reglamentui (ES) Nr. 653/2014, atsižvelgiant į šiuos aspektus: sistemos veiksmingumą, sistemos patikimumą, sudėtingumą kompetentingoms institucijoms, sudėtingumą gamintojams, kompetentingoms institucijoms tenkančią administracinę naštą, susijusią su sistemos įgyvendinimu ir valdymu, gamintojų administracines sąnaudas, gebėjimą tinkamai informuoti vartotojus.

Iš 28 valstybių narių į klausimyną išsamiai atsakė 12 (BE, DK, DE, ES, FR, IT, AT, PT, SI, FI, SE, UK). 5 valstybės narės (BG, HR, LV, LT, PL) atsakė, kad iki 2014 m. jos netaikė savanoriško jautienos ženklinimo.

11 valstybių narių (CZ, EE, IE, EL, CY, LU, HU, MT, NL, RO, SK) neatsakė visai arba atsiuntė iš dalies užpildytą klausimyną.